جمهور رئیس رجب طیب ایردوغان، تورکیه – اروپا بیرلیگی علاقه لریده قیین بیر باسیم نی اوتکزگن لیکلرینی امید قیلگنینی ایتدی.
ایردوغان بلغاریانینگ وارنه شهریده اوتکزیلگن تورکیه –اروپا بیرلیگی جلسه سی نینگ آرتیدن مطبوعاتی کنفرانسده گپیردی.
ایردوغان، "گلوبال بیر کوچ بولیش ادعاسی قیلیب تورگن اروپا بیرلیگی نینگ تورکیه نی توسعه وی سیاستیدن تشقریگه تشله گن لیگی وخیم بیر خطا بوله دی" دیدی.
اروپا بیرلیگی بیلن آلدینگی اوچره شوولرده مشترک مسئله لرگه ییچیم تاپیلیشی اوچون اوز ارا تعهدلر بیگنلرینی معلوم قیلیب، تورکیه نینگ برچه مسؤلیت لری اینیقسه قاچاق کوچ توغریسیده مسؤلیتینی ادا قیلگنینی ایتدی.
ایردوغان جنابلری، اروپا بیرلیگی تامانیدن تورکیه گه سوریه لیک مهاجرلرنینگ ضرورتلری اوچون وعده قیلگن 3 ملیارد یورودن فقط 1 ملیارد 800 ملیون یورونینگ تووله گنینی اورغوله دی.
اروپا بیرلیگی نینگ تورکیه تبعه لریگه قره ته ویزه ایرکین لیگی توغریسیده تیزلیکده آدیم اتیشی کیره ک لیگینی هم ایتدی. ایردوغان جنابلری، بونینگ سیاسی بیر مسئله گه ایلنتیریلمس لیگی کیره ک، گمرک بیرلیگی موضوعسی نینگ هم قیته دن عملی قیلینیشی توغریسیده گی توقع میزنی هم تیلگه آلدیک، دیب ایتدی.
اوز صحبتیده ترورچیلیک موضوعسیگه هم تماس قیلگن ایردوغان؛
"تروریزم گه قرشی کوره شیمیز عین دمده اروپانینگ خوفسیزلیگی اوچون دیر. تروریزم گه قرشی عملیاتلر ضرور بولگن هر پیتده دوام ایته دی" دیب ایتدی.
اروپا بیرلیگی عادلانه بیر یانداشووده بولمه گن تقدیرده قبرس موضوعسی نینگ ییچیمی توغریسیده حصه قوشالمس لیگینی افاده ایتگن ایردوغان، مذکور آرال نینگ اطرافیده گی طبیعی منبعلر توغریسیده قرار آلیش میکانیزم لریگه قبرس تورکلری نینگ شامل قیلینیشی خلق ارا قانون نینگ شرطی دیر. اروپا بیرلیگینی قبرس توغریسیده عادل بولیش گه دعوت ایته میز" دیب ایتدی.
ایردوغان جنابلری، گلوبال بیر کوچ بولیش ادعاسی قیلیب تورگن اروپا بیرلیگی نینگ تورکیه نی توسعه وی سیاستیدن تشقریگه تشله ییشی نینگ وخیم بیر خطا بولرلیگی توغریسیده آگاهلنتیریب،
کیلینگلر بالقانلرده بیرگه لیکده فعالیت قیله یلیک. خلق ارا موضوعلرده همکارلیگیمیزگه وسعت بیره یلیک. کوچلی گللب – یشنه گن اروپا بیرلیگینی بیرگه لیکده بنا قیله یلیک، دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
